Преласком демаркационе линије 25. јуна 1950. од стране Севернокорејске армије () "КНА" започео је Корејски рат. Већ након три дана КНА је заузела Сеул. Војска Јужне Кореје "ВЈК" () повукла се на кратки појас око Бусана. Резолуцијом Савета безбедности Уједињених народа број 85 донесена је одлука о интервенцији и искрцавању мировних трупа Уједињених нација код Инчеона (од којих су 90% биле америчке јединице), којом су јединице Корејске народне армије заустављене у напредовању. Борбе су настављене у граду и након великих губитака КНА, након три дана, амерички заповједник је 25. септембра објавио да је Сеул ослобођен, мада су се борбе и артиљеријска деловања у северном делу града наставиле.